
Direcţia Patrimoniu

         Str. M. Kogălniceanu  Nr.2 , Bl. VT3- parter 

          Telefon: 0252.321599   Fax: 0252.306326

              E-mail: primaria@primariadrobeta.ro
                           Nr.  95/19.04.2022
__________________________________________________________________________________
 
Referat de aprobare
privind concesionarea prin atribuire directa a suprafetei de 181 mp,  situat în municipiul Drobeta-Turnu Severin,  strada Brîncoveanu, NC 67713, catre SC COM PRODALIMENT SRL

1) Motivul emiterii actului administrativ cu caracter normativ
            Prin Cererea nr. 7521/31757/27.11.2020, SC COM PRODALIMENT SRL, solicită concesionarea suprafeței de 181 m2 situat în Drobeta Turnu Severin, strada Brîncoveanu, identificat cu N.C. 67713, în vederea realizării unei rampe de aprovizionare acoperită a supermarketului SC PROFI ROOM FOOD SRL, care funcționează la parterul imobilului menționat și a unui depozit tip container din panouri sandwich.
            Din Adresa nr. 4463/18.04.2022 a Direcției Sanitar Veterinare și Pentru Siguranța Alimentelor –Mehedinți rezultă că supermarketul menționat îndeplinește condițiile legislației sanitar- veterinare și pentru siguranța alimentelor realizând aprovizionarea cu produse alimentare printr-un acces separat ce se face dinspre strada C-tin Brîncoveanu.

Din  Extrasul de carte funciară nr. 12875 din 05.04.2021 rezultă că imobilul teren în suprafață de 181 m2 din Drobeta Turnu Severin, strada Brîncoveanu, identificat cu N.C. 67713 este proprietatea municipiului Drobeta Turnu Severin și face parte din domeniul privat, asigurând legătura dintre strada Brîncoveanu și accesul precizat mai sus, teren ce va fi folosit de mijloacele de transport cu ajutorul cărora se realizează aprovizionarea cu produse alimentare.
Prin Certificatul de urbanism nr. 463 din 12.05.2022 Serviciul Urbanism arată că imobilul teren în discuție este destinat construirii de locuinte cu functiuni complementare, spatii de comert, constructii pentru activitati nepoluante.

           Conform Raportului de evaluare nr. 41T/15 aprilie 2022, întocmit de către evaluatorul autorizat A.N.E.V.A.R. ing. Octavian Bordei, valoarea de piață a imobilului este de 114.780 lei (23.230 Euro), iar nivelul minim al redevenței raportat la o perioadă a concesiunii de 49 de ani plătibilă în primii 25 de ani este de 4.591 lei/an ( 929 Euro/an), valoarea unitară este de 634,11 lei/mp (128,33 Euro/mp).

           Având în vedere situaţia de fapt şi de drept, raportat la dispoziţiile art.362 alin.1 și alin.3 din OUG nr. 57/2019 privind codul administrativ coroborat cu dispozițiile art. 15, litera e) din Legea 50/1991, propunem concesionarea prin atribuire directa a imobilului teren în suprafață de 181 mp situat în Drobeta Turnu Severin , strada Brîncoveanu,  NC 67713, inclusiv a Raportului de evaluare nr. 41T/15 aprilie 2022 întocmit de către evaluatorul autorizat A.N.E.V.A.R. ing. Octavian Bordei.                   
2)   Schimbări preconizate
       Nu este cazul.
3)   Impactul socio-economic al proiectului de act administrativ normativ
        Proiectul de hotărâre nu are un impact negativ din punct de vedere macroeconomic, al mediului concurenţial şi al domeniului acordării ajutoarelor sociale, al mediului de afaceri sau asupra mediului înconjurător. În ceea ce priveşte sarcinile administrative proiectul de hotărâre are implicaţii înspre minimum faţă de sarcinile administrative din prezent, pentru funcţionarii Direcţiei Patrimoniu.
4)   Impactul financiar asupra bugetului local,  atât pe termen scurt, pentru anul curent, cât şi pe termen lung 

       Proiectul de hotărâre nu are un efect negativ asupra bugetului local al municipiului Drobeta-Turnu Severin, contravaloarea serviciilor de evaluare, în suma de 600 de lei, urmând a fi recuperată de la concesionar, anterior semnarii contractului de concesiune.
 5)  Efecte ale adoptării hotărârii consiliului local asupra legislatiei în vigoare 
       Nu este cazul.

6)  Consultările efectuate în vederea elaborării proiectului de act administrativ cu caracter  normativ individual
        Nu este cazul.

7)  Activităţi de informare publică privind elaborarea şi implementarea actului administrativ normativ

         Hotărârea consiliului Local va fi adusă la cunoştinţa publicului potrivit procedurii legale, respectiv publicarea pe site-ul www.primăriadrobeta.ro

8)  Implementarea dispozitivului hotărârii

         Ducerea la îndeplinire a dispozitivului hotărârii consiliului local, adoptate, revine Direcţiei Economice şi Direcţiei Patrimoniu.
                    Viceprimar,                                                           Șef Serviciu Licitații,
                                                                           Contractare și Executări Silite
                     Daniel Cîrjan                                                             Adrian Ofiţeru

